CELEX: 62020CN0230
Language: fi
Date: 2020-06-03 00:00:00
Title: Asia C-230/20: Ennakkoratkaisupyyntö, jonka Augstākā tiesa (Senāts) (Latvia) on esittänyt 3.6.2020 – AAS ”BTA Báltica Insúmanse Company” v. Valsts ieņēmumu dienests

3.8.2020   
            
            
               FI
            
            
               Euroopan unionin virallinen lehti
            
            
               C 255/14
            
         
      Ennakkoratkaisupyyntö, jonka Augstākā tiesa (Senāts) (Latvia) on esittänyt 3.6.2020 – AAS ”BTA Báltica Insúmanse Company” v. Valsts ieņēmumu dienests
      (Asia C-230/20)
      (2020/C 255/17)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Augstākā tiesa (Senāts)
      
         Pääasian asianosaiset
      
      
         Valittaja: AAS ”BTA Báltica Insúmanse Company”
      
         Vastapuoli: Valsts ieņēmumu dienests
      
         Ennakkoratkaisukysymykset
      
      
                  1)
               
               
                  Onko yhteisön tullikoodeksista 12.10.1992 annetun neuvoston asetuksen (ETY) N:o 2913/92, (1) sellaisena kuin se on muutettuna 16.11.2000 annetulla Euroopan parlamentin ja neuvoston asetuksella (EY) N:o 2700/2000, (2) 195 artiklassa tarkoitettua takaajaa pidettävä [saman asetuksen] 221 artiklan 3 kohdassa tarkoitettuna velallisena ja sovelletaanko kyseiseen takaajaan näin ollen mainitun 221 artiklan 3 kohdassa säädettyä määräaikaa?
               
            
                  2)
               
               
                  Jos ensimmäiseen kysymykseen vastataan kieltävästi, onko takaajaa pidettävä mainitun asetuksen 232 artiklan 1 kohdan a alakohdan mukaisesti päätöksen täytäntöönpanon tai velan pakkotäytäntöönpanon kohteena taikka henkilönä, jota täytäntöönpano koskee, ja sovelletaanko kyseiseen takaajaan näin ollen täytäntöönpanoa koskevia jäsenvaltion sääntöjä, kuten määräaikoja koskevia sääntöjä?
               
            
                  3)
               
               
                  Jos takaajaa ei Euroopan unionin sovellettavien sääntöjen mukaan pidetä asetuksen 221 artiklan 3 kohdassa tarkoitettuna velallisena eikä päätöksen täytäntöönpanon kohteena tai henkilönä, jota täytäntöönpano koskee, voidaanko takaajaan soveltaa oikeusvarmuuden periaatteeseen perustuvaa vaatimusta kohtuullisen vanhentumisajan noudattamisesta?
               
            
         (1)  EYVL 1992, L 302, s. 1.
      
         (2)  Yhteisön tullikoodeksista annetun neuvoston asetuksen (ETY) N:o 2913/92 muuttamisesta 16.11.2000 annettu Euroopan parlamentin ja neuvoston asetus (EY) N:o 2700/2000 (EYVL 2000, L 311, s. 17).